रेसुङंगा नगरपालिका १० का दीपेश अर्याल दलहरूबीच आफू निकटको ठेकेदारलाई जिम्मा दिने लुछाचुँडीका कारण काममा ढिलाइ भइरहेको बताउँछन् । ‘यहाँ जुन दलका नेताले चुनाव जित्छन्, तिनैले आफू निकटको ठेकेदार रोज्छन्,’ उनले भने, ‘बर्सेनि बजेट आइरहेकै सुन्छौं तर काम पटक्कै अगाडि बढ्दैन ।’ अहिले डाँडो सम्याउने काम सकिएको छ । मजदुरले तालजालीमा ढुंगा भरेर किनारमा पर्खाल बनाइरहेका छन् । मैदानको दक्षिणपट्टि अझै ठूलो खाडल रहेको छ ।
